Il-problema tat-traffiku f' pajjiżna tant kibret li madwar nofs il-poplu Malti jaraha bħala l-akbar problema f' pajjiżna. Tikteb kemm tikteb, tgħid kemm tgħid dwar din il-problema qatt ma tkun ktibt jew għidt kollox, dejjem hemm xi ħaġa ġdida xi żżid ma' dak li tkun ktibt jew għidt. Din il-problema saret emergenza li ma nistgħux nibqgħu ninjorawha. Ippjana l-vjaġġ Qed isiru bosta reklami biex dak li jkun jippjana l-vjaġġ tiegħu qabel ma jibdih. Jara minn liema toroq ser jgħaddi, fejn irid jasal u fejn irid jgħaddi qabel jasal fid-destinazzjoni finali tiegħu. Il-vjaġġi tagħna, ħafna minnhom u ħafna drabi, huma ta' rutina; filgħodu mid-dar għall-iskola tat-tfal u minn hemm għax-xogħol filwaqt li filgħaxija jew waranofsinhar it-triq issir bil-kontra. Ma hemmx tant x' wieħed jippjana għaliex hawn min dan il-vjaġġ ilu jagħmlu għexieren ta' snin. Għal dawk li jkunu sejrin jagħmlu vjaġġ, biex ngħidu hekk mhux ta' rutina, li tippjana t-toroq li għandek tieħu biex tasal fejn trid jagħmel aktar sens. Kultant it-triq it-twila twasslek qabel dik il-qasira, iżda mhux bilfors. Kieku kulħadd ikollu jagħżel it-triq li tgħażel inti il-problema tat-traffiku tispiċċa fuq dik it-triq u għandu mnejn it-triq il-qasira tkun ħielsa mill-karozzi. Insomma din hija biss ipotesi jew ħolma tiegħi li xi triq Maltija għad tkun ħielsa mill-karozzi. Jista' jiġri l-każ ukoll li inti tippjana li tgħaddi minn triq u meta tasal hemm tinduna li jkun jaqbillek li tibdel il-pjan u tgħaddi minn tirq oħra. Għandek mnejn tibda l-vjaġġ tiegħek u tasal f' punt traffikuż li ma tkunx tista' ddawwar lura u jkollok tibqa' mwaħħal hemm. Hu x' inhu, tajjeb li l-vjaġġ ikun ippjanat imma mhux dejjem tkun tista' tippjanah sewwa. It-third, it-top u l-extra top Ħabib tiegħi kiteb fuq wieħed mis-siti soċjali li kellu tliet gerijiet tal-karozza għall-bejgħ, it-third, it-top u l-extra top. Qal li ftit li xejn huma użati u għalhekk kienu f'kundizzjoni tajba ħafna. Ġbid tas-saqajn pulit, satira fina u maħsuba sewwa. Dan il-ħabib bla ma semma l-problema tat-traffiku ġibed l-attenzjoni tal-problema gravi li għandna f' Malta. Ħa ngħiduha kif inhi, mhux faċli li tinqabad f' xi konġestjoni tat-traffiku u jirnexxielek taħseb f' kumment ċajtier bħal dan, aktarx li fi kju ta' karozzi jiġi f' moħħna u f' fommna kollox ħlief ċajt. Biex imexxu t-traffiku Konxji mill-problema kbira li għandna, l-awtoritajiet assenjaw numru ta' pulizija u gwardjani lokali biex ikunu stazzjonati f' postijiet fejn ħafna drabi jeħel it-traffiku. Iżda kultant, minkejja li jippruvaw imexxu l-karozzi kemm jista' jkun, dawn ikunu ta' tfixkil aktar milli ta' għajnuna. Kont qed indur ma' u l-gwardjan lokali għamilli s-sinjal biex nibqa' għaddej. Dahru lejna kien hemm pulizija jmexxi t-traffiku minn arteja oħra li tagħti għall-istess . Dan il-pulizija beda jmexxi l-karozzi bla ma jagħti każ tal-karozzi li kien qed iħalli għaddejjin il-gwardjan lokali, bil-konsegwenza li min ikun qed idur mar- jaħseb li għandu d-dritta iżda jsib ma' wiċċu karozzi li jkunu qed jaqbdu r- bla ma jistennew għaliex ikun hemm il-pulizija jinsisti li jsuqu. Smajt ukoll li pulizija kien fuq il- u meta dawn kienu ħomor beda jinsisti li l-karozzi jibqgħu għaddejjin xorta waħda. Ħafna mis-sewwieqa bdew jiefqu mad-dawl aħmar, bil-konsegwenza li aktar inħoloq diżgwid milli għajnuna. Kultant aħjar jitħallew is-sewwieqa waħedhom jiġġestixxu t-triq għaliex bil-preżenza ta' uffiċċjali jista' jiżdied it-taħwid minflok li jonqos. Ironija hux? Stramba hux? Imma verità. Fuq il-waqfa tal-linja Jekk ifettillek tipprova tgħin biex din il-problema tittaffa xi ftit tista' tuża is-servizz tal-linja. Iżda dan ukoll għadu 'l bogħod milli effiċjenti. Tmur tistenna fuq u jkollok it-tabbella bil-ħinijiet x' ħin supost tgħaddi l-karozza. Issib li hemm ċerti ħinijiet li ma humiex imniżżlin fit-tabella. Inti taħseb li ma jkunx hemm servizz dak il-ħin u għalhekk tara x' tagħmel, jew tmur għall-karozza tiegħek jew tistenna bit-tama li tiġi xi karozza. Fil-verità jkun hemm servizz iżda ma jkunx hemm miktub. Taħwid mill-A saż-Żeta Imbagħad tħares lejn dak l-apparat li hemm imwaħħal fuq bosta waqfiet biex tara l-lista tal-karozzi li jkun imisshom jiġu. Tara li l-karozza li tkun trid inti fadlilha ħames minuti biex tasal. Tieħu n-nifs imma jgħaddu ħames minuti, għaxra u l-karozza tibqa' ma tidhirx. Jew bil-kontra, tara li l-karozza li tkun trid fadliha aktar min-nofs siegħa biex tasal u bil-qalb it-tajba tintefa' bilqegħda, jekk ikun hemm fejn, u tara kif se tgħaddi dak il-ħin. Ħames minuti wara tara l-karozza li trid inti ġejja. Dawn l-affarijiet qed niktibhom għax għaddjet minnhom jien stess. Mela kif tgħidulna nippjanaw il-vjaġġ tagħna minn qabel? Tippjanah iva, imma qatt ma tkun taf jekk tistax iżżomm mal-pjan li tkun għamilt. Dan l-artiklu deher f' In-Nazzjon - 22 ta' Ottubru 2016
Ippjana l-vjaġġ tiegħek